OpenLLM-France/wikimedia huggingface dataset:
# José Manuel Mollá Ayuso

José Manuel Mollá Ayuso (Madrid, 1946) és un militar espanyol, general de divisió de l'Exèrcit de Terra.

## Biografia

Ha estat destinat a la Casa de Sa Majestat el Rei i al II Terç de la Legió. Ha ocupat la prefectura de diverses unitats, sent coronel cap del Regiment d'Infanteria Mecanitzada Castella n.º16. Com a general, va ser cap de la Brigada d'Infanteria Mecanitzada Guzmán el Bueno, unitat amb què va participar en la missió de pau de Kosovo, l'últim comandant de la Divisió Mecanitzada Brunete n.º1 el 2006, substituint al general Fulgencio Coll Bucher, i general cap del Comandament de Forces Pesades. Ha estat també cap de la Segona Subinspecció General de l'Exèrcit (a càrrec de les bases militars del sud d'Espanya a Andalusia i la Regió de Múrcia), comandant militar de Burgos, Cantàbria i Còrdova, i membre del Consell Superior de l'Exèrcit de Terra. Està en possessió de cinc Creus al Mèrit Militar, així com diverses condecoracions de diferents països com la d'oficial de la Reial Ordre de l'Imperi Britànic.

## Referències

* ↑ «El general Mollá se hace cargo de la división acorazada Brunete» (en castellà), 07-02-2006. [Consulta: 19 novembre 2023].
# Prigorodka

Prigorodka (en rus: Пригородка) és un poble de l'óblast de Lípetsk, a Rússia, que el 2011 tenia 3.399 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Petropàvlovka (Líssie Gori)

* Per a altres significats, vegeu «Petropàvlovka».
Petropàvlovka (en rus: Петропавловка) és un poble de l'óblast de Saràtov, a Rússia, segons el cens del 2010 tenia 128 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# José Luis García Sánchez

José Luis García Sánchez (Salamanca, 22 de setembre de 1941) és un director de cinema espanyol, que ha treballat, a més, com guionista, productor, i en algunes ocasions com a actor (Colorín colorado, 1976). Fill d'un militar d'alta graduació, és llicenciat en Dret i Sociologia. Casat amb la cantant Rosa León i pare del director de cinema Víctor García León. Va debutar en cinema fent comèdies d'humor corrosiu i el 1978 va ser guardonat amb l'Os d'Or en el 28è Festival Internacional de Cinema de Berlín per Las truchas. El 1985 va rebre la Conquilla de Plata a la millor direcció en el Festival de Sant Sebastià.

## Filmografia
### Filmografia com a director

* Los muertos no se tocan, nene (2011)
* Don Mendo Rock ¿La venganza? (2010)
* Life and Times of Jess Franco (2006)
* María querida (2004)
* ¡Hay motivo! (2004) (sèrie de: "Español para extranjeros")
* Franky Banderas (2004)
* La marcha verde (2002)
* Lázaro de Tormes (2001)
* Adiós con el corazón (2000)
* Siempre hay un camino a la derecha (1997)
* Tranvía a la Malvarrosa (1997)
* El seductor (1995)
* Suspiros de España y Portugal (1995)
* La mujer de tu vida segon episodi de TV: "La mujer cualquiera" (1994)
* Tirano Banderas (1993)
* La noche más larga (1991)
* La mujer de tu vida: La mujer infiel (1990) (TV)
* El vuelo de la paloma (1989)
* Pasodoble (1988)
* Divinas palabras (1987)
* Hay que deshacer la casa (1986)
* La corte de Faraón (1985)
* Cuentos para una escapada (1981) (sèrie denominada "El regalo de los colores")
* Dolores (1981)
* Las truchas (1978) - guanyadora de l'Os d'Or del Festival de Berlín
* Colorín colorado (1976)
* El love feroz o Cuando los hijos juegan al amor (1973)
* Gente de boina (1971)
* Loco por Machín (1971)
* Labelecialalacio (1970)
* Pólipos en las trompas (1968)

## Premis

* Conquilla de Plata del Festival Internacional de Cinema de Sant Sebastià a la Millor Direcció (1985)
* 1993 VII Premis Goya - Goya al millor guió original per Belle Époque
* 1994 VIII Premis Goya - Goya al millor guió adaptat per Tirano Banderas

## Referències

* ↑ No te muerdas la lengua, camarada El País, 18 de juliol de 2017
* ↑ «PRIZES & HONOURS 1978». berlinale.de. Arxivat de l'original el 15 octubre 2013. [Consulta: 8 juny 2014].
* ↑ Ana Belén y García Sánchez, en 'la pandilla del faraón', El País, 25 de setembre de 1985
* ↑ Tirano Banderas al web dels Premis Goya

## Enllaços externs

* Notícies sobre José Luis García Sánchez a El País
# Període formatiu d'Amèrica

El Període formatiu o preclàssic és un terme teòric arqueològic terme que s'aplica a les societats d'Amèrica del Nord i de Mesoamèrica que correspon per a efectes d'estudi entre el 1500 aC i el 292. Gràcies a l'agricultura, l'home americà va començar a conformar pobles sedentaris i al voltant d'això es va donar la formació de societats més complexes, inicialment a Mesoamèrica. Aquesta etapa és la tercera de les cinc etapes en què es divideix la història de l'Amèrica Precolombina plantejada per Gordon Willey i Philip Phillips al seu llibre de 1958 Method and Theory in American Archaeology.
El període formatiu és l'equivalent americà de la protohistòria europea, encara que en el cas americà és un període més dilatat. Immediatament després d'aquesta fase apareixen les primeres formes d'escriptura i les grans cases clàssiques com la dels antics maies o els mochica. Durant el període formatiu d'Amèrica es consolida l'agricultura a les zones de major densitat de població. apareixen en aquest període les primeres societats jerarquitzades amb formes de govern més complexes que la del llogaret mononuclear. De fet, durant el formatiu apareixen grans estructures estatals que s'estenen sobre centenars de quilòmetres com la civilització olmeca a Mesoamèrica que va arribar a dominar extensos territoris i a construir importants centres urbans entorn de santuaris dedicats al Déu Jaguar. Altres cultures ressenyables són les dels anasazi i els seus similars (Arizona), així com els "constructors de monticles" d'Amèrica del Sud.
Les cultures de l'etapa formativa se suposa que havien de tenir les tecnologies de la ceràmica, el teixit i la producció d'aliments desenvolupades. Se'ls suposa l'organització social d'involucrar ciutats i pobles permanents, així com els primers centres cerimonials. Ideològicament sovint està present o en desenvolupament una classe sacerdotal o teocràcia.
Exemples de cultures del període formatiu són les cultura Adena, Olmeca, Old Copper, Oasiamèrica, Silvícola i la cultura del Mississipi.

## Referències

* ↑ Willey, Gordon R.. «Gordon Willey». A: Glyn Edmund Daniel and Christopher Chippindale (eds.). The Pastmasters: Eleven Modern Pioneers of Archaeology: V. Gordon Childe, Stuart Piggott, Charles Phillips, Christopher Hawkes, Seton Lloyd, Robert J. Braidwood, Gordon R. Willey, C.J. Becker, Sigfried J. De Laet, J. Desmond Clark, D.J. Mulvaney. Nova York: Thames & Hudson, 1989. ISBN 0-500-05051-1. OCLC 19750309.
* ↑ Gordon R. Willey and Philip Phillips (1957). Method and Theory in American Archaeology. University of Chicago Press. ISBN 978-0-226-89888-9

## Vegeu també

* Paleoamericà (abans del 8000 aC).
* Període arcaic d'Amèrica (8000 - 1500 aC).
* Període clàssic d'Amèrica (292 - 900).
* Període postclàssic d'Amèrica (900 - 1527)
# Conca de París

«Conca de París» té aquests significats:
* Com a conca hidrogràfica, és en gran part la conca del riu Sena
* Conca de París (geologia), és la conca geològica
# Dipodomys heermanni

Dipodomys heermanni és una espècie de mamífer rosegador de la família dels heteròmids. És endèmica de Califòrnia (Estats Units). S'alimenta principalment de llavors. Els seus hàbitats naturals són els herbassars secs i gravosos de vall i el chaparral obert, així com els boscos situats a avantmunts i la zona de vida Sonoriana Alta. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del metge i naturalista estatunidenc Adolphus Lewis Heermann.

## Referències

* ↑ Linzey, A. V.; NatureServe (Hammerson, G.). Dipodomys heermanni. UICN 2008. Llista Vermella d'espècies amenaçades de la UICN, edició 2008, consultada el 29 juliol 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 183. ISBN 978-0801893049.
# Pimelodella chagresi

Pimelodella chagresi és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 15,4 cm de llargària total.

## Distribució geogràfica

Es troba a Amèrica: des de Panamà fins a Veneçuela, i des de Río Grande de Térraba (Costa Rica) fins al riu San Juan (Colòmbia).

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# El Felius

El Felius és una masia de Gurb (Osona) catalogada a l'Inventari del Patrimoni Arquitectònic de Catalunya.

## Masia

Antic mas del terme de Gurb, registrat als fogatges de 1553 amb Joan Falius, habitant del mas, la família del qual degué sobreviure a la crisi demogràfica produïda per la pesta negra.
Aquest mas, com denota la seva estructura, fou reformat als segles XVII, XVIII i XX. Masia de planta rectangular, coberta a dues vessants i amb la façana orientada a migdia, paral·lela al carener. Al damunt del portal s'obren galeries d'arc de mig punt al primer pis i rectangulars al segon. A la part dreta d'aquest cos s'adossa una torre coberta a quatre vessants i de quatre pisos. Està decorada amb arquets cecs sobreposats.
Hi ha un mur amb merlets i torrelles als angles que tanca la lliça, a la que s'accedeix mitjançant un portal rectangular. A la part de tramuntana hi ha una torreta de planta circular. Adossada al mas hi ha una petita capella. A la part esquerra del mas i adossat a ell hi ha una cabanya de grans dimensions.
Està construïda amb pedra arrebossada, i alguns sectors són de tàpia.

## Capella de Sant Pau del Felius

Construïda l'any 1862, substituint una d'anterior situada a pocs metres del mas i avui enrunada és una petita capella de nau única. Adossada pel mur de ponent al mas i pel de tramuntana a la torre. La façana és orientada a migdia i té un portal d'arc deprimit. Al damunt hi ha un òcul i el capcer, triangular, està coronat per un campanaret d'espadanya que conserva la campana. S'accedeix al portal mitjançant tres graons. A la part esquerra de la façana li fa d'espona una torrella de defensa. A la part superior de la nau hi ha unes finestres que donen claror al temple. L'estat de conservació és força bo. Els materials constructius són la pedra arrebossada i està decorat amb estuc.

## Referències

* 1 2 3 4 5 6 «Mas els Felius». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Serrat de Prat d'Estaques

El Serrat de Prat d'Estaques és una serra situada als municipis de Lladurs i Odèn (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Dipodomys deserti

Dipodomys deserti és una espècie de mamífer rosegador de la família dels heteròmids. Viu al nord-oest de Mèxic i el sud-oest dels Estats Units. Es tracta d'un animal nocturn que s'alimenta de llavors. El seu hàbitat natural són els deserts de plana amb vegetació escassa i sòls sorrencs. Es creu que no hi ha cap amenaça significativa per a la supervivència d'aquesta espècie, tot i que és afectada per la presència de vehicles de motor al seu entorn.

## Referències

* ↑ Linzey, A. V.; Timm, R.; Álvarez-Castañeda, S. T.; Castro-Arellano, I.; Lacher, T. Dipodomys deserti. UICN 2008. Llista Vermella d'espècies amenaçades de la UICN, edició 2008, consultada el 29 juliol 2015.
# Venda directa

La venda directa és la comercialització fora d'un establiment comercial de béns i serveis directament al consumidor. Pot ser venent els seus productes en establiments del productor, molt emprat per les cooperatives agropecuàries, (p. e. la Cooperativa Lletera del Cadí), o bé mitjançant la demostració personalitzada per part d'un representant de l'empresa venedora. Aquest últim aspecte distingeix aquest tipus de venda directa de les anomenades vendes a distància, en les quals no arriba a existir un contacte personal entre l'empresa venedora i el comprador.

## Regulacions nacionals
### Espanya

A Espanya, la Venda Directa es regula per la Llei 26/1991, de 21 de novembre, que incorpora la Directiva Comunitària 85/577 CEE, de 20 de desembre de 1985. Un dels principals avantatges per al consumidor espanyol derivades d'aquesta normativa és el dret de revocació que té tot comprador fins a set dies comptats des de la recepció del producte.
En aplicació dels seus principis fundacionals, l'AVD va ser la primera Associació Empresarial Espanyola en dotar-se d'un Codi d'Ètica i en adherir-se al Sistema Arbitral de Consum a nivell Nacional. Aquest Sistema canalitza de forma simple, ràpida, eficaç i sense costos les reclamacions dels consumidors, és voluntari per les parts i els laudes que emeten els Col·legis arbitrals (compostos per tres àrbitres, un representant als consumidors, un altre als empresaris i un tercer a l'Administració) són vinculants, el que significa que tenen la mateixa força que les sentències judicials.

## Companyies de venda directa

D'acord amb Direct Selling News, les empreses de venda directa, pels ingressos:
| Companyia | Any de fundació | Beneficis 2008 (USD) |
| Avon Products, Inc. | 1886 | 10.9 miliards |
| Amway Corporation | 1959 | 8.2 miliards |
| Vorwerk & Co. KG | 1883 | 3.15 miliards |
| Herbalife Ltd. | 1980 | 2.4 miliards |
| Mary Kay Inc. | 1963 | 2.4 miliards |
| Primerica Financial Services Inc. | 1977 | 2.3 miliards |
| Tupperware Brands Corp. | 1951 | 2.21 miliards |
| Forever Living Products Intl. Inc. | 1978 | 2.1 miliards |
| Oriflame Cosmetics | 1967 | 1.68 miliards |
| Natura Cosmeticos SA | 1969 | 1.52 miliards |
| Nu Skin Enterprises Inc. | 1984 | 1.23 miliards |

## Vegeu també

* Màrqueting
* Spam
* Telemàrqueting
* Faxing
* Below the line

## Referències

* ↑ «Cooperativa Cadí». Enciclopèdia.cat. [Consulta: 30 octubre 2018].
* ↑ venda_directa a Optimot
* ↑ Gaston Morsetto. «Marketing Multinivel» (en español). Arxivat de l'original el 2016-03-07. [Consulta: 3 març 2016].
* ↑ The miliards dollar Club - Comparació de les principals empreses

## Enllaços externs

* Operadors_de_venda_directa
# Philip Barker Webb

Philip Barker Webb (Surrey, 10 de juliol de 1793 - París, 31 d'agost de 1854) va ser un botànic anglès. Va recol·lectar plantes a Itàlia, Espanya, Brasil i Portugal, on a més va ser el primer europeu a recol·lectar a les muntanyes del Tetuan (Marroc). Durant vint anys va col·laborar amb el marsellès Sabin Berthelot, que s'havia establert a les illes, en l'elaboració del novè volum de l'Histoire Naturelle des Îles Canaries.

## Biografia

Philip Barker Webb va néixer a Milford House en el si d'una benestant família aristocràtica. Va estudiar llengües, botànica, geologia a Harrow i a Oxford. En els seus múltiples viatges va viure a Espanya, Itàlia, Portugal, Brasil i Marroc.
No obstant això Webb és més conegut pel seu treball a les Illes Canàries: en un dels seus viatges a l'expedició de Brasil, Webb va planejar fer una breu visita a les Illes Canàries, però aquesta escala s'allargaria finalment per un temps considerable. Durant aquest temps a les illes (entre 1828 i 1830), va recol·lectar espècimens del lloc i va col·laborar amb Sabin Berthelot en l'elaboració de l'obra enciclopèdica Histoire Naturelle des Îles Canaries. Li va caldre més de vint anys per acompletar el text. Va poder comptar amb la col·laboració d'altres especialistes, com Justin Pierre Marie Macquart, Alfred Moquin-Tandon i el botànic Carl Heinrich 'Bipontinus' Schultz.
Després d'estar-se a Canàries va tornar al Brasil.
L'herbari de Webb va ser portat al museu d'Història Natural de Florència, Itàlia.

## Obra

* Osservazioni intorno allo stato antico i present dell'Agro trojano del Signor Filippo Barker Webb. Milà, 1821, traduït al francès el 1844 amb el títol de Topographie de la Troade ancienne et moderne, Gide, París
* L'Histoire Naturelle des Îles Canaries, 9 vols. París 1836–1844
* Iter hispaniense, or a Synopsis of plants collected in the Southern provinces of Spain and in Portugal, with geographical remarks, and observations on rare and undescribed species. Béthune, Paris & H. Coxhead, Londres, 1838
* Fragmenta floruia aethiopico-aegypticae. 1845
* Otia hispanica, seu Delectus plantarum rariorum aut nondum rite notarum per Hispanias sponte nascentium. V. Masson, Paris. 1839-1853L'abreviació botànica estandarditzada per citar un tàxon descrit per aquest autor és Webb

## Notes

* «Philip Barker Webb». Índex Internacional de Noms de les Plantes (IPNI). Real Jardí Botànic de Kew, Herbari de la Universitat Harvard i Herbari nacional Australià (eds.).
* Marie-Louise Bauchot, Jacques Daget, Roland Bauchot. 1997. Ichthyology in France at the Beginning of the 19th Century : The “Histoire Naturelle des Poissons“ of Cuvier (1769-1832) and Valenciennes (1794-1865). in Collection building in ichthyology and herpetology (PIETSCH T.W.ANDERSON W.D., dir.) Am. Soc. of Ichthyologists and Herpetologists : 27-80. ISBN 0-935858-91-7 Error en ISBN: suma de verificació no vàlida

## Referències

* ↑ Recuerdos y epistolario (1820-1880). La Laguna: Instituto de estudios Canarios, 1980. ISBN 84-00-04686-2 [Consulta: 30 març 2016].
* ↑ Es poden consultar els tàxons descrits per aquest autor a International Plant Names Index (anglès)
# Serrat de Pregona

El Serrat de Pregona és un serrat del terme municipal de Sant Quirze Safaja, de la comarca del Moianès.
Està situada a la zona sud-occidental del terme de Sant Quirze Safaja, a ponent de la masia de Pregona. És, de fet, el contrafort nord-est del Serrat de les Vinyes. Arrenca d'aquest serrat en el mateix lloc de la Serra de les Vinyes, de la qual va divergint. En la seva part septentrional passa a ponent de les masies de Pregona i de les Saleres.
# Igul·lions

Els igul·lions (llatí igulliones) foren un poble de Sarmàcia esmentat per Claudi Ptolemeu, que els situa entre els stavani i els coistoboci, als est dels venedi (wends). La situació dels stavani és coneguda perquè eren al sud dels galindae i sudini (els galinditae i sudovitae medievals) per la qual cosa els igul·lions haurien viscut a la part sud de Lituània, o a les regions de Grodno, Podòlia i Volínia, al país dels jazwingi del segle xiii. El seu nom correcte podria ser itungiones que serien els mateixos jazwing, origen dels lituans.

## Referències

* Smith, William. Dictionary of Greek and Roman Geography (en anglès), 1854.
# Dipodomys elator

Dipodomys elator és una espècie de mamífer rosegador de la família dels heteròmids. És endèmica dels Estats Units (Oklahoma i Texas). Es tracta d'un animal nocturn que s'alimenta de llavors, vegetació i insectes. El seu hàbitat natural són les zones d'herba curta amb seccions de terreny nu, sovint d'alt contingut en argila. Està amenaçada per la transformació del seu entorn per a usos agrícoles i urbans.

## Referències

* ↑ Linzey, A. V.; NatureServe (Wahl, R.; Roth, E.; Hammerson, G.; Horner, P.). Dipodomys elator. UICN 2008. Llista Vermella d'espècies amenaçades de la UICN, edició 2008, consultada el 29 juliol 2015.
# Vorst Nationaal-Forest National

Vorst Nationaal-Forest National és una sala de concerts al municipi de Vorst a la Regió de Brussel·les-Capital a Bèlgica. Amb la seva capacitat de vuit mil espectadors és una de les sales més grans dels país. Esporàdicament s'utilitza també per a esdeveniments esportius.
Va ser estrenat el 8 d'octubre del 1970 amb el Ballet del segle XX de Maurice Béjart. Aleshores tenia una capacitat de 5.500 butaques. Una reforma el 1995 en va augmentar la capacitat cap als actuals 8400 butaques. Quan grans artistes internacionals, com Lara Fabian, Eminem, The Offspring, Vanessa Paradis, Axelle Red, Pet Shop Boys, Helmut Lotti, Manu Chao, Mark Knopfler, Eros Ramazzotti o Bob Dylan passen per Bèlgica, sovint trien aquesta sala. De 1973 a 1975 Albert-André Lheureux, creador del teatre Théâtre de l'Esprit Frappeur en va ser el director artístic.
El 2005 es va projectar crear una nova sala amb una capacitat doble, però el projecte va ser abandonat el 2008.

## Referències

* ↑ «Vorst Nationaal» (en neerlandès). Visit Brussels. [Consulta: juny 2016].
* ↑ «Vorst Nationaal». Sportpaleisgroep. [Consulta: juny 2016].
* ↑ «Vorst Nationaal» (en neerlandès). Connect. Arxivat de l'original el 2016-06-01. [Consulta: juny 2016].
* ↑ «Curriculum Vitae» (en francès). Arxivat de l'original el 2018-03-16. [Consulta: juny 2016].
* ↑ «Nieuw Vorst Nationaal verdubbelt capaciteit» (en neerlandès). Bruzz. TV-Brussel / FM Brussel, 28-09-2005.
* ↑ «Nieuwe Vorst Nationaal niet naar Bemptwijk». Bruzz, 03-09-2008.